CELEX: 32018R0181
Language: bg
Date: 2017-10-18 00:00:00
Title: Делегиран регламент (ЕС) 2018/181 на Комисията от 18 октомври 2017 година за изменение на приложение IIIб към Регламент (ЕО) № 1236/2005 на Съвета относно търговията с някои стоки, които биха могли да бъдат използвани с цел прилагане на смъртно наказание, изтезания или други форми на жестоко, нечовешко или унизително отнасяне или наказание

13.2.2018   
            
            
               BG
            
            
               Официален вестник на Европейския съюз
            
            
               L 40/1
            
         ДЕЛЕГИРАН РЕГЛАМЕНТ (ЕС) 2018/181 НА КОМИСИЯТА
   от 18 октомври 2017 година
   за изменение на приложение IIIб към Регламент (ЕО) № 1236/2005 на Съвета относно търговията с някои стоки, които биха могли да бъдат използвани с цел прилагане на смъртно наказание, изтезания или други форми на жестоко, нечовешко или унизително отнасяне или наказание
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1236/2005 на Съвета от 27 юни 2005 г. относно търговията с някои стоки, които биха могли да бъдат използвани с цел прилагане на смъртно наказание, изтезания или други форми на жестоко, нечовешко или унизително отнасяне или наказание (1), и по-специално член 12 от него,
   като има предвид, че:
   
               (1)
            
            
               По силата на членове 7б и 7д от Регламент (ЕО) № 1236/2005 се изисква разрешение за износа на някои стоки, които биха могли да бъдат използвани с цел прилагане на смъртно наказание, и за брокерските услуги или техническата помощ, свързани с тези стоки, които са изброени в приложение IIIa към посочения регламент.
            
         
               (2)
            
            
               Генералното разрешение на Съюза за износ, което се съдържа в приложение IIIб към посочения регламент, се прилага за износа към държави, които са отменили смъртното наказание за всички престъпления и са потвърдили тази отмяна чрез поемането на международен ангажимент, ако условията и изискванията за ползване на въпросното разрешение са изпълнени. Част 2 на генералното разрешение съдържа списък на съответните държави.
            
         
               (3)
            
            
               Що се отнася до държавите, които не са членки на Съвета на Европа, този списък съдържа държавите, които не само са отменили смъртното наказание за всички престъпления, но и са ратифицирали Втория факултативен протокол към Международния пакт за граждански и политически права, без да формулират резерва.
            
         
               (4)
            
            
               След като Доминиканската република, Сао Томе и Принсипи и Того ратифицираха този протокол, без да формулират резерва, тези три държави отговарят на условията за включване в списъка.
            
         
               (5)
            
            
               Поради това Регламент (ЕО) № 1236/2005 следва да бъде съответно изменен.
            
         
               (6)
            
            
               С цел избягване на ненужното обременяване на износителите и компетентните органи износителите следва да могат да ползват измененото генерално разрешение на Съюза за износ възможно най-скоро. Поради това настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   
      Член 1
   
   В приложение IIIб към Регламент (ЕО) № 1236/2005 списъкът в част 2 — Местоназначения, се изменя, както следва:
   
               1)
            
            
               след Джибути се вмъква вписването „Доминиканска република“;
            
         
               2)
            
            
               след Сан Марино се вмъква вписването „Сао Томе и Принсипи“;
            
         
               3)
            
            
               след Сърбия се вмъква вписването „Того“.
            
         
      Член 2
   
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 октомври 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 200, 30.7.2005 г., стр. 1.